
                                                    RAPORT 
asupra propunerii legislative pentru modificarea şi completarea Legii nr. 92 din 1996 privind organizarea şi funcţionarea
 Serviciului de Telecomunicaţii Speciale

În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere, în fond, cu propunerea legislativă pentru modificarea şi completarea Legii nr. 92 din 1996 privind organizarea şi funcţionarea Serviciului de Telecomunicaţii Speciale, trimisă cu adresa nr. Pl.x- 7, din 16 februarie 2010 şi înregistrată sub nr. 32/35 din 16 februarie 2010.

Potrivit prevederilor art. 75 din Constituţie şi ale art. 92  alin. (8) pct. 2 din Regulamentul Camerei Deputaţilor, Camera Deputaţilor este prima Cameră sesizată.
Consiliul Legislativ a avizat favorabil iniţiativa legislativă, cu observaţii şi propuneri, conform avizului nr. 81 din 4.02.2010.
Guvernul nu a depus un punct de vedere asupra propunerii legislative.
Iniţiativa legislativă are ca obiect de reglementare modificarea şi completarea Legii nr.191/1998 privind organizarea şi funcţionarea Serviciului de Telecomunicaţii Speciale în scopul creării condiţiilor necesare eficientizării controlului Parlamentului asupra acestui organ de stat cu atribuţii în domeniul siguranţei naţionale.
În conformitate cu prevederile art. 61 din Regulamentul Camerei Deputaţilor republicat, membrii comisiei  au examinat propunerea legislativă în şedinţa din 2 martie 2010.

La lucrări au fost prezenţi, din totalul de 25 de deputaţi, 23 membri ai comisiei.
La dezbateri a participat, în calitate de invitat, domnul Marcel Opriş, directorul Serviciului de Telecomunicaţii Speciale.
În urma dezbaterii, membrii comisiei au hotărât, cu majoritate de voturi, (2 voturi împotrivă şi 1 abţinere), să propună Plenului Camerei Deputaţilor respingerea iniţiativei legislative pentru modificarea şi completarea Legii nr. 92 din 1996 privind organizarea şi funcţionarea Serviciului de Telecomunicaţii Speciale.
 În raport de obiectul şi conţinutul său propunerea legislativă face parte din categoria legilor organice.
          

                                 PREŞEDINTE    





Costică Canacheu                                                                                                                   

Consilier

Dr. George Cucu
PAGE  
2

